ટ્રાફિક-ડિપાર્ટમેન્ટના આંકડા પ્રમાણે શહેરમાં રોજ નવાં ૪૫૦ વાહનોનાં રજિસ્ટ્રેશન થઈ રહ્યાં છે અને ૨૦૧૩ના જુલાઈ સુધીમાં મુંબઈમાં વાહનોનો આંકડો ૨૨.૬૩ લાખથી વધુનો હતો. ૧૨ મેએ ટ્રાફિક-ડિપાર્ટમેન્ટે સુધરાઈને મોકલેલા પત્રમાં કહેવામાં આવ્યું હતું કે ‘સાઉથ મુંબઈમાં મોટા ભાગની સરકારી ઑફિસો અને કૉર્પોરેટ ઑફિસો હોવાથી લોકોની અવરજવર ખૂબ રહેતી હોવાથી ટ્રાફિકની સમસ્યાઓમાં પાર્કિંગ મોખરે છે. જો આ અન્ડરગ્રાઉન્ડ પે ઍન્ડ પાર્ક ફૅસિલિટી તૈયાર કરવામાં આવે તો લોકોને રાહત મળી શકે છે. સમય સાથે સાઉથ મુંબઈમાં વાહનોની વધતી સંખ્યા સામે વર્ષોથી પાર્કિંગની સગવડોમાં કોઈ વધારો થયો નથી.’